ปฏิทินดิสคอร์เดียน

thumb|การแปลงเวลาของปฏิทินดิสคอร์เดียนเป็นแกรกอเรียน
**ปฏิทินดิสคอร์เดียน** () หรือที่เรียกว่า **ปฏิทินเอริเซียน** () เป็นปฏิทินทางเลือกที่กลุ่มผู้ยึดถือลัทธิดิสคอร์เดียนิสม์บางส่วนนำมาใช้ โดยมีการระบุถึงปฏิทินนี้ไว้ในหน้า 00034 ของหนังสือ *[[Principia Discordia]]*

​ปีที่ 1 YOLD ตามปฏิทินดิสคอร์เดียน ตรงกับปี 1166 ก่อนคริสตกาล (ในส่วนอื่นของหนังสือ *Principia Discordia* ระบุไว้ว่า คำสาปแห่งเกรย์เฟซ เกิดขึ้นเมื่อ 1166 ปีก่อนคริสตกาลเช่นกัน เพื่อใช้เป็นจุดอ้างอิง ปี ค.ศ. 2026 จะตรงกับปี 3192 YOLD หรือ Year of Our Lady of Discord) อย่างไรก็ตาม ไม่ปรากฏการใช้อักษรย่อ "YOLD" ในหนังสือ *Principia* แต่อย่างใด แม้ว่าจะมีการกล่าวถึงวลีเต็มอย่าง "Year of Our Lady of Discord" อยู่หนึ่งครั้งก็ตาม

## องค์ประกอบ
หนังสือ *Principia Discordia* อธิบายไว้ว่า ปฏิทินดิสคอร์เดียนจะแบ่ง 1 ปีออกเป็น 5 ฤดูกาล ฤดูกาลละ 73 วัน ได้แก่ เคออส, ดิสคอร์ด, คอนฟิวชัน, บิวโรเครซี และ ดิอาฟเตอร์แมท ปีของปฏิทินดิสคอร์เดียนจะสอดคล้องกับปฏิทินเกรกอรีและเริ่มต้นในวันที่ 1 มกราคม ดังนั้น วันที่ 1 ฤดูเคออส ปี 3192 YOLD จึงตรงกับวันที่ 1 มกราคม ค.ศ. 2026 ตามปฏิทินเกรกอรี

สัปดาห์ในระบบเอริเซียนประกอบด้วย 5 วัน ได้แก่ สวีตมอร์น, บูมไทม์ พันเจนเดย์, พริกเกิล-พริกเกิล, และ เซตติงออเรนจ์ วันทั้งห้านี้ตั้งชื่อตามธาตุพื้นฐานทั้งห้าของลัทธิดิสคอร์เดียน ได้แก่ สวีต, บูม, พันเจนต์, พริกเกิล และ ออเรนจ์ โดย 1 ปีจะมี 73 สัปดาห์ และทุกปีจะเริ่มต้นด้วยวันสวีตมอร์นเสมอ

ทุก ๆ 4 ปีในปฏิทินดิสคอร์เดียน (โดยเริ่มตั้งแต่ปี 2 YOLD) จะมีการแทรกวันพิเศษเข้ามา 1 วันระหว่างวันที่ 59 และ 60 ของฤดูเคออส เรียกว่า "วันเซนต์ทิบ" (St. Tib's Day) สาเหตุที่เป็นเช่นนี้เพราะ 4 ปี + 1 วัน = 5 ซึ่งเป็นเลขศักดิ์สิทธิ์ของลัทธิ และเนื่องจากปีอธิกสุรทินของปฏิทินนี้ตรงกับปีอธิกสุรทินของปฏิทินเกรกอรีพอดี จึงส่งผลให้ทุก ๆ วันในปฏิทินดิสคอร์เดียนสามารถเทียบเคียงแบบวันต่อวันกับปฏิทินเกรกอรีได้ (และสลับกันได้) อย่างไรก็ตาม ผู้ใช้ปฏิทินนี้บางส่วนเชื่อว่าระบบเชื่อมโยงกับปฏิทินจูเลียนมากกว่า จึงอาจเริ่มคลาดเคลื่อนจากปฏิทินเกรกอเรียนในปี 3266 YOLD (ตรงกับ ค.ศ. 2100) ทั้งนี้ วันเซนต์ทิบถือเป็นวันที่อยู่นอกเหนือจากสัปดาห์ปกติของดิสคอร์เดียน

ในวันที่ 5 ของแต่ละฤดูกาล จะมีวันหยุดนักขัตฤกษ์ของอัครสาวก ซึ่งตั้งชื่อตาม 5 อัครสาวกของลัทธิ ได้แก่ มังเดย์ สำหรับฮังมัง, โมโจเดย์ สำหรับ ดร.แวน แวน โมโจ, ซยาเดย์ สำหรับศรี ซยาดาสติ, ซาราเดย์ สำหรับซาราธุด และ มาลาเดย์ สำหรับมาลาคลิปส์ผู้เฒ่า นอกจากนี้ยังมีวันหยุดประจำฤดูกาล (Season Holydays) ในวันที่ 50 ของแต่ละฤดูกาล ได้แก่ เคโอฟลักซ์, ดิสโคฟลักซ์, คอนฟูฟลักซ์, บิวเรฟลักซ์ และ แอฟฟลักซ์

หนังสือ *Principia Discordia* ระบุชื่อวันหยุดไว้เพียง 11 วันนี้เท่านั้น อย่างไรก็ตาม เหล่าสาวกดิสคอร์เดียนต่างก็คิดค้นวันหยุดอื่น ๆ ขึ้นมาเองอย่างอิสระ ซึ่งได้รับความนิยมมากน้อยแตกต่างกันไป วันหยุดเหล่านี้บางส่วน ได้แก่ วันดิสคอร์เดียนเพื่อพระเยซู/วันรักเพื่อนบ้าน (25 มีนาคม/ดิสคอร์ด 11), วันเจค (6 เมษายน/ดิสคอร์ด 23 หรือบางครั้งจัดในวันที่ 23 พฤษภาคม/ดิสคอร์ด 70) ซึ่งเป็นวันสำหรับส่งจดหมาย อีเมล หรือแฟกซ์เชิงล้อเลียนไปยังเจ้าหน้าที่หรือหน่วยงานราชการ, วันนักบุญแคมปิง (21 พฤษภาคม/ดิสคอร์ด 68) เพื่อทำนายวันสิ้นโลกและแชร์ลงบนโซเชียลมีเดีย, วันอีริส (23 พฤษภาคม/ดิสคอร์ด 70) วันรวมตัวเฉลิมฉลองแด่เทพี, วันผ้าเช็ดตัว (25 พฤษภาคม/ดิสคอร์ด 72), วันกลางปี (2 กรกฎาคม/คอนฟิวชัน 37), วันเอ็กซ์ (5 กรกฎาคม/คอนฟิวชัน 40) และ วันชุดชั้นในพหุภพ (10 สิงหาคม/บิวโรเครซี 3)

## อ้างอิง

## แหล่งข้อมูลอื่น
* 'ddate' Linux man page @ die.net
* Discordian Calendar described in the ''Principia Discorda''
* Discordian Holydays in vCalendar/iCalendar format 
* Holydays from the Ek-sen-trik-kuh Discordia
* Java sources for Discordian date calculation
* Mac OS X Dashboard Widget to calculate current Discordian date
* Online Gregorian-to-Erisian Date Converter
* Online Thuddite-to-Discordian (and vice versa) calendar 

หมวดหมู่:เวลา
หมวดหมู่:ปฏิทิน
หมวดหมู่:ปี